Publication: Magyar Közlöny
Issue: MK-2000-4 (Year: 2000, Number: 4)
Era: 1990-2004
Section: a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény
Paragraph Index: 125

(7) Minden egyes akkreditált szakmai továbbképzés indításához a szakbizottságtól engedélyt kell kérni. Az akkreditált szakmai továbbképzés indításához szükséges engedélyezési feltételeket e rendelet melléklete tartalmazza. A követelményeknek megfelelő képző szervezet számára a szakbizottságok öt évre engedélyezik az akkreditált szakmai továbbképzések indítását. A minisztérium által megbízott szakfelügyelők ellenőrzik az indítási engedélyben foglalt követelmények létét, folyamatos érvényesülését. Hiányosság, színvonalromlás esetén a szakbizottságok felszólítják a képzés szervezőjét a követelmények betartására, ismétlődés esetén az indítási engedélyt megvonják.

Source: https://magyarkozlony.hu/hivatalos-lapok/706a79b9b7af3650bbe07b8e9fa04980ffe1c36b/dokumentumok/28e42d4c5695a7ad87ae7c57f033be813b0b1e14/letoltes